STEC:ส่องงานในมือจะเติบโตในปี 59แนะนำซื้อราคาเป้าหมาย 28.00 บาท
STEC คาด Backlog จะเติบโตได้ในปี 2559 แต่กำไรสุทธิน่าจะยังไม่เห็นพัฒนาการที่สำคัญก่อนปี 2560 แนะนำซื้อราคาเป้าหมาย 28 บาท

10 ก.พ. 2559

บล.กสิกรไทย ระบุในบทวิเคราะห์วันนี้ (10 ก.พ.) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC ขณะที่รอผลการประมูลงานโรงไฟฟ้า 2 แห่ง คือ บางปะกง และ กรุงเทพใต้ ซึ่งจะประกาศผลภายในครึ่งปีแรกของปี 2559 ส่วนงานประมูลโครงสร้างพื้นฐานของรัฐฯ น่าจะเริ่มเห็นตั้งแต่ไตรมาสที่ 2/59 เป็นต้นไป
คาดว่า Backlog ของ STEC จะเติบโตได้ในปี 2559 แต่กำไรสุทธิน่าจะยังไม่เห็นพัฒนาการที่สำคัญก่อนปี 2560 คาดกำไรสุทธิไตรมาส 4/58 จะลดลง 28% เทียบช่วงเดียวกันของปีก่อน และ 1.1% เทียบไตรมาสก่อนหน้าที่ 267 ลบ. เนื่องจากบริษัทฯ ยังไม่มีงานใหม่เข้ามาในช่วงดังกล่าว ส่งผลให้กำไรสุทธิทั้งปี 2558 ลดลง 22.2% เทียบช่วงเดียวกันของปีก่อน ที่ 1.2 พันลบ.
Backlog ณ ปลายปี 2558 ของบริษัทฯอยู่ที่ 81.6 พันลบ. เพิ่มขึ้นค่อนข้างมาจาก 68.2 พันลบ. ในไตรมาส 3/58 เนื่องจากการชนะประมูลงาน รถไฟรางคู่ ฉะเชิงเทรา-แก่งคอย มูลค่า 9.2 พันลบ. ที่จะเริ่มก่อสร้างในไตรมาส 1/59 นี้ ยังคงคำแนะนำ “ซื้อ” สำหรับ STEC ที่ราคาเป้าหมายปี 2559 ที่ 28 บาท 